तिरुअनंतपुरम. सऊदी अरब में काम करने गए तीन भारतीय वर्कर शनिवार को देश लौट आए। तीनों की पिटाई का वीडियो वायरल हुआ था। इसके बाद विदेश मंत्री सुषमा स्वराज ने दखल दिया और उनकी वापसी कराई। ये सभी सऊदी के शहर अभा की एक ईंट फैक्ट्री में काम करते थे।
क्या है मामला?
- अभिषेक, विमल और बैजू ने एक वीडियो अपने घर भेजा था। वीडियो में उन्हें बेरहमी से पीटते दिखाया गया था।
- तीनों नॉर्थ केरल के हरिपड़ कस्बे के रहने वाले हैं।
- अभिषेक के मुताबिक, वह एक ट्रेंड इलेक्ट्रिशियन है। सऊदी में उसे धोखे से ईंट फैक्ट्री में जबरन काम पर लगा दिया गया।
- इसी तरह की कहानी बैजू और विमल की भी है।
सरकार ने क्या किया?
- परिवारवालों ने वीडियो सरकार को दिखाया और मदद की गुहार लगाई।
- विदेश मंत्री सुषमा स्वराज ने परिवार को उनके बच्चों की घर वापसी का विश्वास दिलाया था।
- सुषमा ने ट्वीट किया था- 'हमने सऊदी पुलिस को केस की जानकारी दी है। हम भारतीय वर्कर्स से संपर्क में बने हुए हैं। उन्हें एक हफ्ते के भीतर भारत वापस ले आया जाएगा।'
- लोकल जॉब एजेंट पर केस दर्ज कर लिया गया है। उसने तीनों को यमन में इलेक्ट्रिशियन का काम दिलाने का वादा किया था।
केरल के मुख्यमंत्री ने क्या कहा था?
- केरल के सीएम ओमन चांडी ने बुधवार को कहा कि राज्य सरकार ने सऊदी अरब में भारतीय एम्बेसी से कॉन्टैक्ट किया है।
- चांडी के मुताबिक, केरल एसोसिएशन से मदद ली जा रही है। तीनों दो-तीन दिन में वापस आ जाएंगे।
नौकरी के झांसे में पहुंचे सऊदी अरब
- बताया जा रहा है कि एक प्लेसमेंट एजेंसी ने उत्तरी केरल के हरिपड़ शहर के रहने वाले तीनों लोगों को यमन में इलेक्ट्रिशियन की नौकरी दिलाने का वादा किया था।
- आरोप है कि प्लेसमेंट एजेंसी तीनों को यमन की बजाय सऊदी अरब के अभा शहर ले गई, जहां उनसे मार पीटकर ईंट भट्टे में काम कराया जा रहा था।
आगे की स्लाइड में देखें, सऊदी में भारतीय वर्कर्स की पिटाई का वीडियो...
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva